Alitalia

L'Alitalia (nomu cumpletu : Alitalia - Compagnia Aerea Italiana S.p.A.) è la cumpagnìa aèria nazziunali taliana cu sedi a Roma. Effèttua sirvizzi di trasportu aèriu versu distinazzioni nazziunali e ntirnazziunali. La sô basi principali è l'Ariuportu ntirnazziunali Liunardu di Vinci (FCO) di Fiumicinu (Roma).
 Còdici 

Còdici IATA: AZ
Còdici ICAO: AZA
Callsign: Alitalia

 Storia 

Alitalia vinni funnata ntô 1947; ci traspurtàu cchiossai di 10.000 passiggeri. Lu primu volu fu cu un apparecchiu FIAT G-12 Alcione, pilutatu di Virginiu Reinero ntra Turinu e Roma mentri lu primu volu ntirnazziunali si fici l'annu doppu ntra Milanu e arcuni citati dâ Mèrica dû Sud.

Nta l'anni '90, l'Alitalia traspurtàu quasi 25 miliuna di passiggeri a l'annu e doppu lu 2000, vola versu 200 distinazzioni nta 24 paisi dû munnu.

Oggi l'Alitalia fa parti dû gruppu aèriu SkyTeam unni s'attròvanu l'àutri cumpagnìi: Aeromexico, Air France, CSA, Delta Airlines, KLM, Korean Air. Havi cchiù di 180 apparecchi e quarchi 22.000 dipinnenti.

 Culligamenti sterni 

Alitalia.it - Situ officiali
SkyTeam - Situ officiali

 Rifirimenti 
L'artìculu Alitalia ntâ wikipedia taliana

Catigurìa:Italia
Catigurìa:Aviazzioni